CELEX: 62010FN0101
Language: el
Date: 2010-10-15 00:00:00
Title: Υπόθεση F-101/10: Προσφυγή της 15ης Οκτωβρίου 2010 — Massez κ.λπ. κατά Δικαστηρίου

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/63
            
         Προσφυγή της 15ης Οκτωβρίου 2010 — Massez κ.λπ. κατά Δικαστηρίου
   (Υπόθεση F-101/10)
   ()
   2011/C 30/124
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Lieven Massez (Λουξεμβούργο, Λουξεμβούργο) και λοιποί (εκπρόσωποι: A. Coolen, J.-N. Louis και E. Marchal, δικηγόροι)
   
      Καθού: Δικαστήριο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Ακύρωση των εκκαθαριστικών σημειωμάτων αναδρομικής τακτοποιήσεως των αποδοχών των προσφευγόντων για την περίοδο Ιουλίου έως Δεκεμβρίου 2009 και των εκκαθαριστικών σημειωμάτων που εκδόθηκαν από 1ης Ιανουαρίου 2010 στο πλαίσιο της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού βάσει του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               Να ακυρώσει την από 29 Ιουνίου 2010 απόφαση της Επιτροπής εξετάσεως διοικητικών ενστάσεων του Δικαστηρίου, η οποία απέρριψε τις διοικητικές ενστάσεις των προσφευγόντων κατά των εκκαθαριστικών σημειωμάτων αναδρομικής τακτοποιήσεως των αποδοχών τους για την περίοδο Ιουλίου έως Δεκεμβρίου 2009 και των εκκαθαριστικών σημειωμάτων των αποδοχών τους που εκδόθηκαν από 1ης Ιανουαρίου 2010 και εντεύθεν.
            
         
               —
            
            
               Εάν το κρίνει αναγκαίο, να ακυρώσει τις αποφάσεις με τις οποίες το Δικαστήριο εξέδωσε τα εκκαθαριστικά σημειώματα αποδοχών των προσφευγόντων για την περίοδο Ιουλίου έως Δεκεμβρίου 2009 και τα εκκαθαριστικά σημειώματα αποδοχών τους από 1ης Ιανουαρίου 2010 και εντεύθεν.
            
         
               —
            
            
               Να υποχρεώσει το Δικαστήριο να καταβάλει στους προσφεύγοντες τις αναδρομικώς οφειλόμενες αποδοχές τους, με τόκους υπερημερίας.
            
         
               —
            
            
               Να καταδικάσει το Δικαστήριο στα δικαστικά έξοδα.